Żewġt iħbieb li jinsabu għall-btala f’pajjiżna mill-Awstralja ngħataw ċanfira qawwija minn maġistrat wara li ammettew li serqu portomoni bil-flus ta’ mara li kienet il-casino wara li nefqu kulma kellhom fuqhom fil-logħob. Maria Camilleri ta’ 57 sena u Josephine Saliba ta’ 65 sena tressqu l-Qorti akkużati li nhar it-Tlieda li għadda serqu l-portomoni ta’ Mary Lourdes Camilleri. Iż-żewġ nisa li ammettew l-akkużi li nġiebu kontrihom kienu fl-Oracle Casino ta’ San Pawl il-Baħar għall-ħabta tat-3.30 p.m. meta spiċċaw fixxa u ħadu l-portomoni ta’ mara oħra li kienet fil-casino. Fil-portmoni kien hemm mal-€100. In-nisa nqabdu jisiru l-flus fuq camera tas-sigurtà. Min-naħa tiegħu l-Ispettur Godwin Scerri informa lil Maġistrat Miriam Hayman li dan kien l-ewwel reat ta’ Camilleri u Saliba u li huma rritoranaw il-portmoni. Min-naħa tagħha l-Maġistrat Miriam Haymen sostniet man-nies li kienet xi ħaga veru stupida li jiġu għall-btala u jispiċċaw il-qorti, bl-akkużat juru b’rashom li qegħdin jaqblu mat-twissija li tathom il-maġistrat.